Na trhu sa štandardne ponúkajú vymeniteľné dosky, pomocou ktorých upečiete vafle alebo panini. V ďalšom príslušenstve sa môžu nachádzať aj dosky na donuty, palacinky, jednohubky alebo univerzálne dosky bez akejkoľvek vzorky. Aj klasický sendvičovač však môže byť svojím spôsobom inšpiratívny. Usmaží napríklad vajcia či slaninu. A ak máte radi sladké, experimentovať môžete aj s náplňami. Obľúbené je napríklad arašidové maslo, nutella alebo škorica s jablkami.